open-index/open-wikipedia-markdown huggingface dataset:
Πρωτάθλημα πετοσφαίρισης Α1 εθνικής κατηγορίας γυναικών 1994-1995

Το πρωτάθλημα της **[[Πρωτάθλημα Ελλάδας πετοσφαίρισης γυναικών|Α1 Εθνικής κατηγορίας βόλεϊ γυναικών]]** για την περίοδο **1994-95** διεξήχθη σε έναν όμιλο, με συμμετοχή 12 ομάδων. Πρωταθλητής αναδείχθηκε ο **[[Φ.Ο. Βριλησσίων]]** για πρώτη φορά στην ιστορία του, επικρατώντας του Παναθηναϊκού στον τελικό των Πλέι-οφ.

## Ομάδες
Οι ομάδες που μετείχαν στο πρωτάθλημα ήταν:

## Βαθμολογία

* Βαθμολογικό σύστημα: **2 βαθμοί για νίκη, 1 βαθμός για ήττα (κανένας σε περίπτωση μηδενισμού)**.
* Άρης και Α.Ο. Αγίου Σώστη είχαν από μία ήττα με μηδενισμό.

## Πλέι άουτ
Στα πλέι άουτ μεταφέρθηκαν οι νίκες της κανονικής περιόδου, και η παραμονή στην κατηγορία κρίθηκε στις 4 νίκες.

## Πλέι οφ
Όλες οι σειρές των πλέι οφ κρίθηκαν στις 2 νίκες.
### Προημιτελική φάση

### Ημιτελική φάση

### Μικρός τελικός
#### (4) <u>Ιωνικός Ν.Φ.</u> – (3) Φιλαθλητικός Θεσ. (2–1)

### Μεγάλος τελικός
#### (1) <u>Φ.Ο. Βριλησσίων</u> – (2) Παναθηναϊκος (2–1)

## Τελική κατάταξη

## Πρωταθλητής

## Παραπομπές


## Εξωτερικοί σύνδεσμοι - Πηγές
* "Ματιές στα σπορ", Ιανουάριος 1996.
* Εφημερίδα Αθλητική Ηχώ
* Εφημερίδα Sportime
* Year Book ΕΠΕΣΘ 1994-95, σελ.19 epesth.gr 



1994 1995
Α1 Γυναικων
Α1 Γυναικων
Donkey Kong

To ***Donkey Kong*** (ιαπωνικά: *ドンキーコング*, Χέπμπορν: *Donkī Kongu*) είναι σειρά βιντεοπαιχνιδιών, η οποία επικεντρώνεται στις περιπέτειες ενός πιθηκόμορφου χαρακτήρα, του Donkey Kong, ο οποίος δημιουργήθηκε το 1981, από τον Σιγκέρου Μιγιαμότο. Το franchise έχει κυκλοφορήσει αρκετά είδη, ειδικότερα στα spin-off.

Η πρώτη εμφάνιση του Donkey Kong έγινε το 1981, για ηλεκτρονικό παιχνίδι τύπου arcade, στο παιχνίδι υπό τον ομώνυμο τίτλο, όπου αντιμετώπιζε και τον Mario, μια από τις γνωστότερες φιγούρες πλέον της Nintendo. Σε αυτό το παιχνίδι, εμφανίστηκε και για πρώτη φορά και ο Mario, πριν γίνει γνωστός στο παιχνίδι *[[Super Mario Bros.]]* που κυκλοφόρησε στις 13 Σεπτεμβρίου του 1985. Το πρώτο παιχνίδι της σειράς Donkey Kong, εμπεριείχε έναν γορίλα, του οποίου οι περιπέτειες περιορίζονταν σε κτίριο με σκάλες, στο είδος του platform/action puzzle και ήταν για έναν παίχτη. Το αρχικό βιντεοπαιχνίδι του 1981 ήταν μια μεγάλη επιτυχία και ακολούθησαν οι συνέχειες Donkey Kong Jr. (1982) και Donkey Kong 3 (1983). Στη συνέχεια, η Nintendo έθεσε το franchise σε μακροχρόνια παύση, καθώς μετατόπισε την εστίασή της στο spin-off (από τα 3 αυτά βιντεοπαιχνίδια) franchise Mario.

Το reboot της βρετανικής εταιρείας Rare Limited το 1994, το παιχνίδι Donkey Kong Country του Super Nintendo Entertainment System (SNES), επανέφερε τον χαρακτήρα Donkey Kong ως ένα σημαντικό franchise της Nintendo. Προηγουμένως, η Nintendo ήταν σε κατάσταση αναζήτησης ενός νέου βιντεοπαιχνιδιού για να ανταγωνιστεί το Disney's Aladdin της Sega (1993) και ανέθεσε στην εταιρεία Rare να αναβιώσει το αδρανές franchise Donkey Kong. Η Rare συγκέντρωσε 12 προγραμματιστές για να εργαστούν στο Donkey Kong Country για 18 μήνες. Το Donkey Kong Country κυκλοφόρησε για πρώτη φορά τον Νοέμβριο του 1994 και εγκαινίασε τη σειρά βιντεοπαιχνιδιών *Donkey Kong Country*. Η Rare ανέπτυξε παιχνίδια Donkey Kong για το SNES, το Game Boy και το Nintendo 64 μέχρι να εξαγοραστεί από τη Microsoft το 2002. Τα επόμενα παιχνίδια αναπτύχθηκαν από τις Nintendo, Retro Studios, Namco και Paon. Μετά το Donkey Kong Country: Tropical Freeze (2014), το franchise έκανε άλλη μια παύση, η οποία έληξε με το Donkey Kong Bananza (2025). 

Τα πλέον γνωστά χαρακτηριστικά του αρχικού βιντεοπαιχνιδιού του 1981 είναι τα κυλιόμενα βαρέλια που χρησιμοποιούσε ως όπλο ο χαρακτήρας κατά του Mario. Τα κύρια παιχνίδια Donkey Kong είναι πλατφόρμες, στις οποίες ο παίκτης πρέπει να φτάσει στο τέλος ενός επιπέδου. Ο Donkey Kong εμφανίζεται ως ανταγωνιστής ή πρωταγωνιστής. Ο ρόλος του εναλλάσσεται μεταξύ των παιχνιδιών.

Σε όλες τις εκδοχές του, ο **Donkey Kong** θεωρείται πλέον ένα από τα πιο αναγνωρίσιμα βιντεοπαιχνίδια όλων των εποχών, έχοντας πουλήσει πάνω από 50 εκατομμύρια αντίτυπα παγκοσμίως.

## Παραπομπές


## Βιβλιογραφία

* 
* 
* 
* 
* 
* 
* 
* 
* 
* 
* 
* 
* 
* 
* 
* 
* 
* 
* 
* 
* 
* 
* 
* 
* 

## Εξωτερικοί σύνδεσμοι

* ''Donkey Kong'' στο MobyGames.
* ''Donkey Kong'' στο Classicgaming.cc


Κατηγορία:Mario
Κατηγορία:Franchises της Nintendo
Κατηγορία:Σειρές βιντεοπαιχνιδιών
Κατηγορία:Βιντεοπαιχνίδια με ανθρωπόμορφους χαρακτήρες
Κατάλογος Ελλήνων βουλευτών (1974)

Ακολουθεί κατάλογος με τα 300 μέλη που εξελέγησαν στο **[[Βουλή των Ελλήνων|Ελληνικό Κοινοβούλιο]]** έπειτα από τις Ελληνικές βουλευτικές εκλογές 1974

## Σύνθεση του Κοινοβουλίου

* Τα αποτελέσματα της Ένωσις Κέντρου - Νέες Δυνάμεις, συγκρίνονται με τα αποτελέσματα της Ένωσις Κέντρου και τα αποτελέσματα της Ενωμένης Αριστεράς με της Ενιαίας Δημοκρατικής Αριστεράς των βουλευτικών εκλογών του 1964
* Στο συνασπισμό της "Ενωμένης Αριστεράς" συμμετείχε το Κομμουνιστικό Κόμμα Ελλάδας (Κ.Κ.Ε.), το Κομμουνιστικό Κόμμα Ελλάδας Εσωτερικού (Κ.Κ.Ε. εσ.) και η Ενιαία Δημοκρατική Αριστερά (Ε.Δ.Α.).
* Μετά τις επαναληπτικές και αναπληρωματικές εκλογές που έγιναν στις 20 Απριλίου 1975, η δύναμη των κομμάτων σε έδρες διαμορφώθηκε ως εξής: ΝΔ 216 έδρες, η ΕΚ-ΝΔ 61 έδρες, το ΠΑΣΟΚ 15 έδρες και η Ενωμένη Αριστερά 8 έδρες.

## Εκλεγέντες βουλευτές
Έπειτα από τις εκλογές του 1974, τις έδρες κατέλαβαν οι βουλευτές ως εξής:

## Παραπομπές και σημειώσεις


1974
Μεταξία Σιμονιάν

Η **Μεταξία Μιχράνι Σιμονιάν** (αρμενικά: *ՄԵՏԱՔՍՅԱ Միհրանի ՍԻՄՈՆՅԱՆ*, 21 Ιανουαρίου 1926 - 11 Αυγούστου 1987) ήταν Αρμένισα ηθοποιός του κινηματογράφου και του θεάτρου. Περισσότερο γνωστή είναι για τους ρόλους της στις ταινίες: *Anahit* (1947), *Manush* (1955) και *Arsha* (1974).

## Ενδεικτική φιλμογραφία
* 1947 - Anahit 
* 1949 - A Girl From Ararat Valley 
* 1955 - Looking of the Addressee 
* 1957 - To Whom the Life Smiles 
* 1959 - Her Fantasy 
* 1959 - A Jump Over the Precipice 
* 1960 - Sayat-Nova 
* 1962 - Waters Rise 
* 1970 - A Spring of Heghnar 
* 1973 - The Last Deed of Kamo 

## Παραπομπές


## Εξωτερικοί σύνδεσμοι
*

Κατηγορία:Αρμένιοι ηθοποιοί
Κατηγορία:Αποδέκτες του Τάγματος της Φιλίας των Λαών
Μόσχα (κινηματογράφος)

To **Moskva kinotatron** (αρμένικα: *Մոսկվա կինոթատրոն*, αγγλικά: *Moscow Cinema*) είναι κινηματογραφικός χώρος, που βρίσκεται στην οδό Αμποβιάν στο Γερεβάν, της Αρμενίας, και ο οποίος περιέχει τέσσερις αίθουσες. Η μεγαλύτερη από τις τέσσερις αίθουσες, η κόκκινη, διαθέτει 491 θέσεις. Στον χώρο, επίσης, βρίσκεται κι ένα ανοιχτό θέατρο.

Ο χώρος δημιουργήθηκε το 1936, και βρισκόταν στην πλατεία Surp Poghos-Petros yekeghetsi, με την αρχιτεκτονική διαμόρφωση να γίνεται από τον Τίραν Τερκανιάν. Την ίδια δεκαετία ο χώρος γκρεμίστηκε από τις σοβιετικές αρχές. Το 1960, ο χώρος ανασχεδιάστηκε, από τους αρχιτέκτονες Γκεβόρκ Κοχάρ και Τέλμαν Γκεβροκιάν. Το 1983, λειτούργησε ξανά, παρουσιάζοντας πολλές σοβιετικές-αρμενικές ταινίες.

Το 1999 ο χώρος έγινε ιδιωτικός και το 2000, μετά από μία μεγάλη ανακαίνιση άνοιξε ξανά. Από το 2004 είναι ο κύριος χώρος του φεστιβάλ Golden Apricot Yerevan International Film Festival, ο οποίος έκτοτε διεξάγεται σε αυτόν τον χώρο. Το 2001, η πλατεία στην οποία βρίσκεται, μετονομάστηκε σε Πλατεία Σαρλ Αζναβούρ.

## Παραπομπές


## Εξωτερικοί σύνδεσμοι
* Επίσημη σελίδα του Moskva kinotatron στο Facebook
* Επίσημη σελίδα του Moskva kinotatron στο Twitter
* Επίσημη σελίδα του Moskva kinotatron στο YouTube

Κατηγορία:Θεατρικοί χώροι
Κατηγορία:Κτίρια και κατασκευές στο Γερεβάν
Ντέπυ Μαρτίνη

H **Ντέπυ (Δέσποινα) Μαρτίνη** (1937 – 30 Ιανουαρίου 2023) ήταν Ελληνίδα ηθοποιός και μοντέλο. Κέρδισε το 1955 τον τίτλο της Β´ Σταρ Ελλάς, ενώ, την ίδια χρονιά, κατάφερε να λάβει και την 3η θέση στον διαγωνισμό 'Μις Ευρώπη'. Από το 1959 άρχισε να λαμβάνει μέρος και σε κινηματογραφικές ταινίες με σημαντικότερη τον ''Εφιάλτη'' (1961) του πρωτοεμφανιζόμενου Ερρίκου Ανδρέου, όπου εντυπωσίασε ως Εύη Λινάρδου. Συμμετείχε επίσης σε ταινίες όπως: *Νύχτες στο Μιραμάρε* (1960), *Το ποτάμι* (1960), ''Φαίδρα'' (1962). Στις αρχές της δεκαετίας του 1980 ήταν επιχειρηματίας και παντρεμένη με τον Γιώργο Βουμβλινόπουλο.

Απεβίωσε στις 30 Ιανουαρίου του 2023 σε ηλικία 86 ετών.

## Φιλμογραφία

## Παραπομπές


Κατηγορία:Ελληνίδες μοντέλα
Κατηγορία:Ελληνίδες ηθοποιοί κινηματογράφου
Αρμέν Οχανιάν

Η **Αρμέν Οχανιάν** (αρμενικά: *Արմեն Օհանյան*, 1887-1976), γεννημένη **Σοφία Πιρμπουνταγκιάν** (αρμενικά: *Սոֆյա Էմանուելի Փիրբուդաղյան*) ήταν Αρμένισα ηθοποιός, χορεύτρια, μεταφράστρια και συγγραφέας. Γεννημένη στο Σαμαχί της Ρωσικής Αυτοκρατορίας, μέλος εύπορης οικογένειας, μετακόμισε, το 1909, μετά από έναν σεισμό, στο Μπακού, όπου πήγε σε ρωσικό σχολείο, στο οποίο αποφοίτησε το 1905. Ο Αρμενο-Ταταρικός πόλεμος της στοίχισε καθώς έχασε τον πατέρα της. 

Η καριέρα της ξεκίνησε στα τέλη της δεκαετίας του 1900, ξεκινώντας να εμφανίζεται στην όπερα, στην Τιφλίδα, όπου χρησιμοποίησε για πρώτη φορά το καλλιτεχνικό της όνομα (το επώνυμο ανήκε στον πρώτο της σύζυγο). Κατόπιν, συνέχισε την καριέρα της στο Ιράν, ως χορεύτρια, προσφέροντας πράγματα στον καλλιτεχνικό τομέα της χώρας. Μετά από περιοδείες στην Οθωμανική Αυτοκρατορία και την Αίγυπτο, το 1911, πήγε στο Λονδίνο, όπου και απέκτησε δημοτικότητα. Γενικότερα, ταξίδεψε πολύ, μεταξύ των χωρών που επισκέφτηκε ήταν το Μεξικό, η Γαλλία, η Σοβιετική Ένωση και η Ισπανία μεταξύ άλλων.

Παντρεύτηκε δύο φορές φορές με τον πρώτο γάμο να διαρκεί λίγο. Επίσης, είχε αρκετές ερωτικές σχέσεις με διάφορους καλλιτέχνες, όπως ο Εμίλ Μπερνάν, ο Μωρίς Μπαρές, καθώς και με την Αμερικανίδα συγγραφέα Νάταλι Κλίφορντ Μπάρνι. Κατά την παραμονή της στο Μεξικό ξεκίνησε να δείχνει ενδιαφέρον και για την πολιτική, ενστερνιζόμενη κομμουνιστικές ιδέες, οι οποίες την οδήγησαν στο να ενταχθεί στο Κομμουνιστικό Κόμμα Μεξικού.

## Παραπομπές


## Βιβλιογραφία
* Bakhchinyan, Artsvi, and Matiossian, Vartan. «Շամախեցի պարուհին» (*The Dancer of Shamakha*), Yerevan, 2007.

## Εξωτερικοί σύνδεσμοι
* The Dancer of Shamakha by Armen Ohanian (full view)

Κατηγορία:Αρμένιοι συγγραφείς
Κατηγορία:Μεταφραστές
Κατηγορία:Κομμουνιστές
Κατηγορία:Χορευτές
Κατηγορία:ΛΟΑΤ πρόσωπα
Χωρίς Μάρτυρες

Η ταινία ***Χωρίς μάρτυρες*** είναι ψυχολογικό θρίλερ έντασης και αγωνίας του 1983 σε σκηνοθεσία Νίκου Παπαμαλή. Θεωρείται το 2ο αντιπροσωπευτικότερο δείγμα ψυχολογικού θρίλερ στον ελληνικό κινηματογράφο, μετά τον ''Εφιάλτη'' (1961) του Ερρίκου Ανδρέου. Το σενάριο είναι του Νίκου Παπαμαλή και της Μάρως Γεωργίου.

## Πλοκή
Ο μεγαλογιατρός Στέφανος Σοφός (Πέτρος Φυσσούν) κατηγορείται από τη πλούσια κληρονόμο Παυλίνα Αποστόλου (Άννυ Πασπάτη) ότι προσπάθησε βάσει σχεδίου να την κακοποιήσει και να την οδηγήσει στη τρέλα φυλακίζοντάς την σε μια ανύπαρκτη βίλα στη Σιθωνία. Η Μαρίνα Νομικού (Ελένη Φιλίνη), δικηγόρος του μεγαλογιατρού, ανακαλύπτει στη πορεία ότι εκείνος υπήρξε παντρεμένος με την κληρονόμο με την οποία είχαν γνωριστεί, όταν εκείνη είχε νοσηλευτεί στο παρελθόν, έπειτα από νευρικό κλονισμό. Ενώ ο γιατρός αθωώνεται, αρχίζει ανελέητα να καταδιώκεται από έναν αστυνομικό, τον Λουκά Χαριδήμο (Βασίλης Διαμαντόπουλος), ο οποίος πιστεύει ότι τα γεγονότα δεν είναι όπως φαίνονται, αφού αποκαλύπτεται ότι η Παυλίνα και ο Στέφανος είναι παντρεμένο ζευγάρι και ότι η Παυλίνα έχει πολλά ψυχολογικά προβλήματα και ζει σε μια δική της πραγματικότητα, από την οποία είναι επικίνδυνο να επανέλθει απότομα. Υπό το φως αυτών των αποκαλύψεων, ο Στέφανος απαλλάσσεται από τις κατηγορίες. Στο τέλος, όμως, αποκαλύπτεται ότι αυτός σκηνοθέτησε όλη αυτήν την υπόθεση, για να φαίνεται ως θύμα στα μάτια της δικαιοσύνης και να μην κατηγορηθεί, όταν πραγματικά σκοτώσει τη σύζυγό του. Συνεχίζοντας το σχέδιό του, μπαίνει στο δωμάτιο όπου εκείνη κοιμάται με ένα πιστόλι, αλλά τελικά το μετανώνει και δεν διαπράττει τον φόνο.  

## Διανομή

* Πέτρος Φυσσούν - δρ Στέφανος Σοφός******
* Άννυ Πασπάτη - Παυλίνα Αποστόλου******
* Βασίλης Διαμαντόπουλος - Λουκάς Χαριδήμος******
* Βύρων Πάλλης - δικαστής
* Ελένη Φιλίνη - Μαρίνα Νομικού******
* Πέτρος Ζαρκάδης - εισαγγελέας******
* Γιώργος Μπαλλής - συνήγορος
* Κυριάκος Κατριβάνος - κατήγορος
* Δημήτρης Μπάνος - δρ Σωτήρης Βερύκιος

## Παραγωγή

Αν και γυρίστηκε με χαμηλό κόστος, κατάφερε να λάβει μέρος στο Φεστιβάλ Θεσσαλονίκης του 1983. Δεν βραβεύτηκε, ωστόσο, θεωρείται κλασική στο είδος της, και έχει μείνει αξέχαστη για τις αξέχαστες ερμηνείες της Άννυς Πασπάτη, του Πέτρου Φυσσούν και του Βασίλη Διαμαντόπουλου.

Η στοιχειωτική μουσική είναι του Γιώργου Χατζηνάσιου και η διάρκεια της ταινίας είναι 103 λεπτά.

## Παραπομπές


Κατηγορία:Ταινίες του 1983
Κατηγορία:Ελληνόφωνες ταινίες
Κατηγορία:Ελληνικές ταινίες της δεκαετίας 1980
Κατηγορία:Ελληνικές θρίλερ ταινίες
Κατηγορία:Ταινίες με μουσική σύνθεση Γιώργου Χατζηνάσιου
Κατηγορία:Ταινίες γυρισμένες στην Ελλάδα
Ζακλίν Γκαλαί

Η **Ζακλίν Γκαλαί** (γαλλ. *Jacqueline Gallay*, γενν. 1903), ήταν Γαλλίδα πρωταθλήτρια της αντισφαίρισης.

Πατέρας της ήταν ο Ρομπέρ Γκαλαί (Robert Gallay) γενικός γραμματέας και αντιπρόεδρος της διεθνούς ομοσπονδίας αντισφαίρισης, ενώ μητέρα τής ήταν η Αμπέιγ Βιλάρ-Γκαλαί (Abeille Villard-Gallay) πρωταθλήτρια της αντισφαίρισης και φιναλίστ του Γαλλικού πρωταθλήματος το 1909. Επίσης ήταν ανιψιά της Κόμισσας ντε Κερμέλ πρωταθλήτρια Γαλλίας στην αντισφαίριση το 1907, είχε ακόμα μία αδελφή την Βιολέτα (Violette Gallay). Παντρεύτηκε τον επιχειρηματία Πιέρ Λιοτάρ-Βογκτ.

Συμμετείχε στο Γαλλικό πρωτάθλημα από το 1925 έως το 1937 ενώ είχε συμμετάσχει και στο τουρνουά του Γουίμπλεντον. Στο Πρωτάθλημα αντισφαίρισης Ανατολικής Μεσογείου το 1932 ήταν δεύτερη στο διπλό γυναικών με συμπαίκτρια την Σιμόν Μπαρμπιέ, όπου έχασαν από τις Λεβάντα Κάμπελ και Ίντζι Λενού.

## Παραπομπές


Κατηγορία:Γαλλίδες αθλήτριες της αντισφαίρισης
Μανσούκ Μαμέτοβα

Η **Μανσούκ Μαμέτοβα **(; 2 Οκτωβρίου 1922, καταυλισμός Ζιεκούμ, Σοβιετική Ένωση  — 15 Οκτωβρίου 1943, κοντά στο Νεβέλ, Σοβιετική Ένωση) ήταν σοβιετική γυναίκα στρατιωτικός. Ήταν η πρώτη Καζακστανή γυναίκα, στην οποία δόθηκε ο τίτλος του Ήρωα της Σοβιετικής Ένωσης.

## Βιογραφία
Γεννήθηκε στις 2 Οκτωβρίου 1922 στον καταυλισμό Ζιεκούμ των Ουραλιών, στη σημερινή δημοκρατία του Καζακστάν. Ήταν Καζακστανή, από το γένος των Σερκές.
Οι γονείς της Μανσούκ πέθαναν όταν εκείνη ήταν μικρή και σε ηλικία πέντε ετών την υιοθέτησε η θεία της Αμινά Μαμέτοβα. Τα παιδικά της χρόνια, η Μανσούκ τα πέρασε στην Άλμα-Άτα. Το πραγματικό της όνομα ήταν Μανσίγια.

Πριν απο τον Δεύτερο Παγκόσμιο Πόλεμο, σπούδασε το Εργατικό Πανεπιστήμιο, το οποίο τέλειωσε μετά από διετή φοίτηση. Μετά εργάστηκε στο Ιατρικό Ινστιτούτο του Αλμάτι.

Μετά την είσοδο της Σοβιετικής Ένωσης στον πόλεμο η Μαμέτοβα κατατάχτηκε τον Σεπτέμβριο του 1942 στον σοβιετικό στρατό και πολέμησε ως πολυβολήτρια. 

Συμμετείχε σε σκληρές μάχες για την απελευθέρωση της πόλης Νέβελ όπου και σκοτώθηκε στις 15 Οκτωβρίου 1943. Βρίσκεται θαμμένη στην ίδια πόλη. Την 1 Μαρτίου του 1944 τιμήθηκε με τον τίτλο του Ήρωα της Σοβιετικής Ένωσης μετά από διάταγμα του προεδρείου του Ανωτάτου σοβιέτ της ΕΣΣΔ.

Επιπλέον πολλοί δρόμοι και σχολεία στο Αλμάτι, το Νεβέλ, το Οράλ και αλλού έχουν πάρει το όνομα της Μαμέτοβα. Μνημεία αφιερωμένα στη μνήμη της υπάρχουν ακόμα και σήμερα σε αρκετά μέρη της πρώην Σοβιετικής Ένωσης.

## Εικόνες

Manshuk Mametova stamp.jpg|Γραμματόσημο του Καζακστάν με τη Μαμέτοβα


## Λογοτεχνία
* Маметова Маншук Жиенгалиевна&#x20;&#x2F;&#x2F;&#x20;Ήρωες της Σοβιετικής Ένωσης: μια Σύντομη βιογραφία λεξικό&#x20;&#x2F;&#x20;Προηγ. ed του Ι. Ν. Шкадов.&#x20;— Μ.: Воениздат, 1988.&#x20;— T&#x20;2 /Λουμπόβ — Ο Yashchuk/.&#x20;— Σ.&#x20;31.&#x20;— 863&#x20;c.&#x20;— 100 000 ανά τεύχος.&#x20;
* *Чечеткина A.* Батыр Маншук // Ηρωίδα. Vol. Ι. (Δοκίμια για τις γυναίκες — Ήρωες της Σοβιετικής Ένωσης). — Μ.: Политиздат, 1969.

## Παραπομπές


## Εξωτερικοί σύνδεσμοι

* Маметова, Маншук Жиенгалиевна.&#x20; Η ιστοσελίδα "Ήρωες του έθνους".
* Το σπίτι-μουσείο του Ήρωα της Σοβιετικής Ένωσης Маншук Маметовой. (στο Οράλ).
* Συζήτηση με Маншук.
* Ωραία ώρα για Маншук Маметовой.
* Маметова Маншук Жиенгалиевна.  // Η ιστορία της πατρίδας. Κόμι.
* Γραμματόσημο με την εικόνα Маметовой Маншук.

Κατηγορία:Ήρωες της Σοβιετικής Ένωσης
Κατηγορία:Βιογραφία
Σιμόν Μπαρμπιέ

Η **Σιμόν Μπαρμπιέ** (*[[γαλλικά]] : Simone Barbier*) ήταν Γαλλίδα πρωταθλήτρια της αντισφαίρισης.

Συμμετείχε στο Ρολάν Γκαρός από το 1927 έως το 1951 ανελλιπώς εκτός την περίοδο του Β΄Παγκοσμίου πολέμου. Καλύτερη θέση στο Γαλλικό πρωτάθλημα ήταν η δεύτερη στο διπλό γυναικών το 1930 όπου με συμπαίκτρια την Σιμόν Ματιέ έχασαν από τις	Έλεν Γουίλς Μούντι και Ελίζαμπεθ Ράιαν. Είχε πάρει μέρος στο Τουρνουά Γουίμπλεντον το 1929 και το 1930 στο διπλό γυναικών με συμπαίκτρια την Σιμόν Ματιέ.

Στο Πρωτάθλημα αντισφαίρισης Ανατολικής Μεσογείου το 1932 ήταν δεύτερη στο διπλό γυναικών με συμπαίκτρια την Ζακλίν Γκαλαί όπου έχασαν από τις Λεβάντα Κάμπελ και Ίντζι Λενού.

## Παραπομπές


Κατηγορία:Γαλλίδες αθλήτριες της αντισφαίρισης
Γιεγκόρ Μπαμπούριν

Ο **Γιεγκόρ Κονσταντίνοβιτς Μπαμπούριν** (ρωσικά: **Его́р Константи́нович Бабу́рин**) γεννήθηκε στις 9 Αυγούστου 1993 στο Τσερνίγκοφ της Ουκρανίας και είναι Ρώσος ποδοσφαιριστής που αγωνίζεται ως τερματοφύλακας στη Ζενίτ Αγίας Πετρούπολης.

## Καριέρα

### Σύλλογοι

Απόφοιτος της Ακαδημίας της Ζενίτ Αγίας Πετρούπολης. Πραγματοποίησε το ντεμπούτο του στο πρωτάθλημα νέων το 2010, στον αγώνα της 30ης αγωνιστικής απέναντι στην Κρίλια Σοβέτοφ Σαμάρα, αντικαθιστώντας τον Αντρέι Ζάιτσεφ στο 79ο λεπτό. Την επόμενη χρονιά συμμετείχε σε 9 αγώνες. Το 2012 κλήθηκε από τον Λουτσιάνο Σπαλέτι στην κύρια ομάδα. Στις 17 Μαρτίου 2013, στη 21η αγωνιστική του πρωταθλήματος, πραγματοποίησε το ντεμπούτο του για την κύρια ομάδα στη Ρωσική Πρέμιερ Λιγκ, αντικαθιστώντας στο 11ο λεπτό του αγώνα με την ΦΚ Μορντόβια τον Γιούρι Ζεβνόφ - ο Μπαμπούριν δεν δέχθηκε τέρματα στον αγώνα.. Στον αγώνα της 23 αγωνιστικής, αντικατέστησε τον Βιτσισλάφ Μαλαφέεφ στον αγώνα με την Κρίλια Σοβέτοφ Σαμάρα, όταν το αποτέλεσμα ήταν 1:0 υπέρ της Ζενίτ. Στον αγώνα της 24ης αγωνιστικής, απέναντι στη Λοκομοτίβ Μόσχας, αγωνίστηκε 90 λεπτά. Στον αγώνα της τελευταίας αγωνιστικής του πρωταθλήματος Ρωσίας 2012-2013, όπως και στους προηγούμενους αγώνες, δεν δέχθηκε τέρμα και έσπασε το ρεκόρ του Ρομάν Μπερεζόφσκι για το «ξηρό» (χωρίς να δεχθεί τέρμα) ντεμπούτο (το ρεκόρ είναι 304 λεπτά στους πρώτους αγώνες).

### Εθνικές ομάδες

Από το 2009 συμμετείχε σ' αγώνες της εθνικής Ρωσίας κάτω των 17. Την περίοδο 2011-2012 αγωνίστηκε σε 3 αγώνες, χωρίς να δεχθεί τέρμα, για την εθνική Ρωσίας κάτω των 19. Από το 2013 στην εθνική Ρωσίας κάτω των 21 - μέχρι σήμερα αγωνίστηκε σε 4 αγώνες και δέχθηκε 2 τέρματα.

## Τρόπαια

**Ζενίτ Αγίας Πετρούπολης**:

* Δευτεραθλητής Ρωσίας: 2012-13
* Πρωταθλητής Ρωσίας: 2014-15

## Παραπομπές



## Εξωτερικοί σύνδεσμοι

* Σελίδα του ποδοσφαιριστή στην επίσημη ιστοσελίδα της Ζενίτ Αγίας Πετρούπολης 
* Σελίδα του ποδοσφαιριστή στον ιστότοπο «Sports.ru» 

Κατηγορία:Ρώσοι ποδοσφαιριστές
Κατηγορία:Τερματοφύλακες ποδοσφαιριστές
Κατηγορία:Ποδοσφαιριστές Εθνικής Ρωσίας Κ19
Κατηγορία:Ποδοσφαιριστές Εθνικής Ρωσίας Κ21
Κατηγορία:Ποδοσφαιριστές Πρέμιερ Λιγκ Ρωσίας
Κατηγορία:Ποδοσφαιριστές Ζενίτ Αγίας Πετρούπολης
Σιλβί Γιούνγκ

Η **Σιλβί Γιούνγκ** (*[[γαλλικά]] : Sylvie Jung *) (Χάβρη, 10 Ιουλίου 1904 - Λέικ Πλάσιντ-Νέα Υόρκη, 15 Δεκεμβρίου 1970 ), ήταν Γαλλίδα πρωταθλήτρια της αντισφαίρισης. Ήταν γνωστή και με τα επώνυμα των τριών συζύγων της, *Λαφόρ*, *Ενροτίν* και *Βέλτον* (*Lafaurie, Henrotin, Welton*).

Η Γιούνγκ συμμετείχε στο Γαλλικό πρωτάθλημα από το 1928 έως το 1938 ενώ είχε συμμετάσχει πολλές φορές στο τουρνουά του Γουίμπλεντον και στο Αμερικανικό Όπεν. Στο Γαλλικό πρωτάθλημα ήταν δεύτερη το 1933 στο διπλό γυναικών με συμπαίκτρια την Κολέτ Ροζαμπέρ και το 1937 με συμπαίκτρια την Ντόροθι Άντρους. Στο διπλό μεικτό ήταν δεύτερη το 1935 και το 1936 με συμπαίκτη τον Μάρτιν Λεγκέι. Δεύτερη ήταν και στο Αμερικανικό Όπεν το 1937 στο διπλό μεικτό με συμπαίκτη την Ιβόν Πετρά. Δεύτερη ήταν και στο διπλό γυναικών του Γουίμπλεντον το 1934 με συμπαίκτρια την Αντρούς. Το 1937 ήταν πρώτη στο μονό, διπλό και μεικτό του κλειστού πρωταθλήματος των Ηνωμένων Πολιτειών.

Στο Πρωτάθλημα αντισφαίρισης Ανατολικής Μεσογείου το 1934 ήταν πρώτη στο μονό, πρώτη στο διπλό γυναικών με συμπαίκτρια την Ντόροθι Άντρους, και στο διπλό μεικτό δεύτερη με συμπαίκτη τον Ρολάν Ζουρνύ.

## Παραπομπές


## Εξωτερικοί σύνδεσμοι
* 

Κατηγορία:Γαλλίδες αθλήτριες της αντισφαίρισης
Εντουάρντο Καμέτ

Ο **Εντουάρντο Καμέτ,** ήταν Αργεντινός ξιφομάχος. Ήταν ο πρώτος Αργεντινός που διαγωνίστηκε στους Θερινούς Ολυμπιακούς Αγώνες. 

Γεννήθηκε στο Μπουένος Άιρες, σπούδασε στο Παρίσι. Όταν ήταν 23 χρονών, πήρε την 5η θέση στο αγώνισμα του ατομικού ξίφους μονομαχίας, που συμμετείχαν 101 ξιφομάχοι από 10 χώρες. Στον 1ο γύρο, βγήκε 2ος μαζί με τον Λεόν Σε, που πήρε το χάλκινο μετάλλιο. Στους προημιτελικούς, πήρε την 2η θέση, με 1ο τον Έντμοντ Γουαλάς και 3ο τον Ντε Πραντέλ. Στους ημιτελικούς, βγήκε 3ος, με 2ο τον Λουί Περέ και 1ο τον Ζορζ ντε λα Φαλέζ. Στον τελικό, βγήκε 5ος με 2 νίκες και 3 ήττες.

Το 1904, ο γιος του, Καρμέλο Καμέτ γεννήθηκε στο Παρίσι και ακολούθησε τα βήματα του πατέρα του και διαγωνίστηκε στους Θερινούς Ολυμπιακούς Αγώνες 1928 στο Άμστερνταμ, όπου πήρε χάλκινο μετάλλιο στο αγώνισμα του ομαδικού ξίφους ασκήσεως.

## Παραπομπές


Κατηγορία:Αθλητές της ξιφασκίας
Κατηγορία:Ξιφομάχοι στους Θερινούς Ολυμπιακούς Αγώνες 1900
Ντόροθι Άντρους

Η **Ντόροθι Άντρους** (*[[αγγλικά]] : Dorothy Andrus*) ήταν Αμερικανίδα πρωταθλήτρια της αντισφαίρισης. Ήταν εγγονή του Τζον Έμορι Άντρους δημάρχου της Νέας Υόρκης και πολιτικού.

Στην καριέρα της το 1932 κατατάχτηκε στην θέση 10 των γυναικών για τις Ηνωμένες Πολιτείες. Έπαιξε δύο φορές στον τελικό των διπλών γυναικών του Αμερικανικού όπεν. Το 1934 και το 1935 με συμπαίκτρια την Καρολάιν Μπάμπκοκ. Είχε συμμετάσχει στο Ρολάν Γκαρός και στο Γουίμπλεντον.

Στο Πρωτάθλημα αντισφαίρισης Ανατολικής Μεσογείου το 1934 ήταν πρώτη στο διπλό γυναικών με συμπαίκτρια την Γαλλίδα Σιλβί Γιούνγκ.

Τον Αύγουστο του 1931 παντρεύτηκε τον Γουόλτερ Άντονι Μπούρκ με τον οποίο θα χωρίσουν και θα ξαναπαντρευτούν δύο φορές. Αργότερα παντρεύτηκε τον Τσάρλι Voorheesκι απέκτησαν δύο γιους, τον Τζον και τον Τσάρλς.

## Παραπομπές


Κατηγορία:Αμερικανίδες αθλήτριες της αντισφαίρισης
Ζακλίν Κερμινά

Η **Ζακλίν Κερμινά** (*[[γαλλικά]] : Jacqueline Kermina*) ήταν Γαλλίδα πρωταθλήτρια της αντισφαίρισης. Είχε συμμετάσχει σε όλα τα μεγάλα τουρνουά της εποχής της.

Στο Πρωτάθλημα αντισφαίρισης Ανατολικής Μεσογείου το 1952 ήταν δεύτερη στο διπλό γυναικών με συμπαίκτρια την Γερμανίδα Τότα Τσέντεν. Το 1953 ήταν δεύτερη στο μονό αλλά και στο διπλό μεικτό με συμπαίκτη τον Ισπανό Φερέρ.

Μετά το τέλος της καριέρα της έγινε μέλος του διοικητικού συμβουλίου της Γαλλικής ομοσπονδίας αντισφαίρισης από το 1978 έως το 1995 η μοναδική γυναίκα μέλος του συμβουλίου μέχρι το 2008. Ήταν αρχηγός αποστολής της Γαλλίας στα Φεντ Καπ του 1969, 1970, 1973, 1974, 1975, και 1977. Μετά τον θανατό της προς τιμήν της διοργανώνονταν τουρνουά στο όνομα της, το *Jacqueline Kermina Trophy*.

## Παραπομπές


Κατηγορία:Γαλλίδες αθλήτριες της αντισφαίρισης
Ζιμπίτι

Το **Ζιμπίτι **(ρωσικά: Жымпиты) είναι σέλο στο βορειοδυτικό Καζακστάν. Είναι το διοικητικό κέντρο της επαρχίας Σιρίμ στην περιφέρεια Δυτικού Καζακστάν. Πληθυσμός: 4,931 (απογραφή 2009) 5,774 (απογραφή 1999).

## Αναφορές
* 


Κατηγορία:Καζακστάν γεωγραφία-επέκταση
Κατηγορία:Πόλεις του Καζακστάν
Περεμιότνογιε

Το **Περεμιότνογιε **(ρωσικά Перемётное) είναι σελό στο βορειοδυτικό Καζακστάν. Είναι το διοικητικό κέντρο της Επαρχίας Ζελένοφ στην Περιφέρεια Δυτικού Καζακστάν. Πληθυσμός: 4.308 (απογραφή 2009), 4.406 (απογραφή 1999).

## Αναφορές
* 


Κατηγορία:Καζακστάν γεωγραφία-επέκταση
Κατηγορία:Πόλεις του Καζακστάν
Φράνκο Νέρο

Ο **Φράνκο Νέρο** (ιταλικά: Francesco Clemente Giuseppe Sparanero ή Franco Nero) είναι Ιταλός ηθοποιός.

## Βιογραφία
Γεννήθηκε στις 23 Νοεμβρίου 1941 στην Πάρμα ως Φρανσέσκο Κλεμέντε Τζουζέπε Σπαρανέρο και σπούδασε υποκριτική στο Μιλάνο.

Το 2006 παντρεύτηκε τη Βανέσα Ρεντγκρέιβ, με την οποία γνωρίζονταν από το 1967.

## Καριέρα
Έγινε γνωστός από την ταινία γουέστερν *Τζάνγκο, ο τρομοκράτης του Πάσο Ντόμπλε* του 1966 και από το σίκουελ της *Η επιστροφή του Τζάνγκο* του 1987.

Το 1967 πρωταγωνίστησε στην ταινία εποχής *Κάμελοτ* και απέσπασε υποψηφιότητα για Χρυσή Σφαίρα καλύτερου πρωτοεμφανιζόμενου ηθοποιού της χρονιάς.

Επίσης, έχει παίξει στην *[[Τριστάνα]]* του Λουίς Μπουνιουέλ, καθώς και στο *[[Ο καβγατζής]]* του Ράινερ Βέρνερ Φασμπίντερ.

Το 1990 έπαιξε στο *Πολύ σκληρός για να πεθάνει 2*, ενώ το 2012 έκανε μία σύντομη εμφάνιση στο *[[Django, ο τιμωρός|Django: Ο τιμωρός]]* του Κουέντιν Ταραντίνο.

Επίσης, έχει δώσει τη φωνή του σε μεταγλωττίσεις ταινιών κινουμένων σχεδίων, όπως το *[[Αυτοκίνητα 2 (ταινία)|Αυτοκίνητα 2]]*.

## Φιλμογραφία

## Παραπομπές


## Εξωτερικοί σύνδεσμοι
* 

Κατηγορία:Ιταλοί ηθοποιοί κινηματογράφου
Κατηγορία:Ηθοποιοί φωνής
Ιωσήφ Πάντσιτς

Ο **Ιωσήφ Πάντσιτς** (σερβικά: *Josif Pančić*/Јосиф Панчић; 17 Απριλίου 1814 – 25 Φεβρουαρίου 1888) ήταν Σέρβος βοτανολόγος, γιατρός και πρώτος πρόεδρος της Σερβικής Βασιλικής Ακαδημίας. Προχώρησε σε εκτενείς περιγραφές της χλωρίδας της Σερβίας και του αποδίδεται η ταξινόμηση πολλών ειδών φυτών τα οποία ήταν άγνωστα τότε στη βοτανική κοινότητα. Επίσης, του χρεώνεται η ανακάλυψη της σερβικής ελάτης. Θεωρείται ο «πατέρας της σερβικής βοτανολογίας».

## Βιογραφία
Ο Πάντσιτς γεννήθηκε στο Ουγκρίνι, κοντά στη Τσρίκβενιτσα, η οποία τότε ήταν τμήμα της Αυτοκρατορίας των Αψβούργων (σήμερα βρίσκεται στην Κροατία), και ήταν ο τέταρτος γιος του Πάβελ Πάντσιτς και της Μαργαρίτας. Η οικογένειά του ήταν Μπουνιέβτσι. Σύμφωνα με την παράδοση, η οικογένεια Πάντσιτς καταγόταν από την Ερζεγοβίνη και είχε εγκατασταθεί στο Ουγκρίνι. Αφότου ολοκλήρωσε το δημοτικό σχολείο στο Γκόσπιτς, πήγε στο λύκειο της Ριέκα και συνέχισε τις σπουδές του στην Βασιλική Επιστημονική Ακαδημία στο Ζάγκρεμπ (1830). Αποφοίτησε το 1842 από τη Βουδαπέστη με πτυχίο ιατρικής. Παράλληλα με τα μαθήματά του, ο Πάντσιτς παρακολουθούσε μαθήματα βοτανικής.

Γνώρισε τον Σέρβο γλωσσολόγο Βουκ Στεφάνοβιτς Κάρατζιτς στη Βιέννη, ο οποίος έγραψε μια συστατική επιστολή στις σερβικές αρχές ώστε να ικανοποιήσει την επιθυμία του Πάντσιτς να εγκατασταθεί στη Σερβία και να μελετήσει τη φύση της. Τον Μάιο του 1846 έφτασε στη Σερβία και εργάστηκε ως γιατρός στο αγροτικό τμήμα της χώρας. Το 1853, μετακόμισε από το Κραγκούγιεβατς στο Βελιγράδι, όπου διορίστηκε καθηγητής στο Βασιλικό Σερβικό Λύκειο. Το 1853, εισήγαγε την ορυκτολογία με γεωλογία στο Λύκειο. Ο Πάντσιτς έγινε ο πρώτος πρόεδρος της Σερβικής Βασιλικής Ακαδημίας, η οποία δημιουργήθηκε τις 5 Απριλίου 1887. Ζήτησε το άνοιγμα του βοτανικού κήπου «Γιεβρέμοβτς» στο Βελιγράδι.

Ο Πάντσιτς απεβίωσε στις 25 Φεβρουαρίου 1888 στο Βελιγράδι, καθώς εργαζόταν. Το 1951 ανεγέρθη στο Κοπαονίκ μαυσωλείο από την Ακαδημία, το Πανεπιστήμιο Βελιγραδίου και την Ένωση Αναρριχητών.

## Κληρονομιά
thumb|250px|Το χαρτονόμισμα των 10 δηναρίων
Μια ερευνητική κοινότητα έχει πάρει το όνομά του, η Κοινότητα Βιολογικής Έρευνας Ιωσήφ Πάντσιτς (Biološko istraživačko društvo "Josif Pančić"). Απεικονίζεται στο χαρτονόμισμα των 10 δηναρίων το οποίο τυπώθηκε το 1994. Το 1951 το ψηλότερο σημείο στην οροσειρά Κοπαονίκ ονομάστηκε προς τιμή του από κορυφή Μίλαν σε κορυφή Πάντσιτς.

## Εργογραφία
**Die Flora der Serpentinberge in Mittel-Serbien* (1859)
**Pisces Serbiae* (1860)
**Zur Moosflora des nordöstlichen Banates* (1861)
**Arena mobilis in Serbia eiusque flora* (1863)
**Flora agri Belgradensis methodo analytica digesta* – "Flora u okolini Beogradskoj po analitičnom metodu" (1865)
**Šumsko drveće i šiblje u Srbiji* (1871)
**Flora Principatus Serbiae* – "Flora knez̆evine Srbije ili vaskularne biljke, koje y Srbije divlie rastu" (1874)
**Eine neue conifere in den östlichen Alpen* (1876)
**Flora u okolini Beogradskoj po analitičnoj sistemi* (1878)
**Elementa ad floram principatus, Bulgariae* (1883)
**Nova graca za flora knez︠h︡evine Bugarske* (1886)

## Παραπομπές


## Πηγές
*
*

Κατηγορία:Σέρβοι ιατροί
Κατηγορία:Σέρβοι βοτανολόγοι
Χατζί Α΄ Γκιράι

Ο **Χατζί Α΄ Γκιράι, ή Μελέκ Χατζί Γκιράι** (ταταρικά της Κριμαίας: Bır Hacı Geray, بیر-حاجى كراى, *Melek Hacı Geray*, ταταρικά της Κριμαίας με αραβικό αλφάβητο: ملک خاجى كراى, γεννήθηκε το 1397 στην Λίντα της σημερινής Λευκορωσίας - πέθανε το 1466 σε ηλικία 69 ετών) ήταν ο ιδρυτής και ο πρώτος κυβερνήτης του Χανάτου της Κριμαίας. Μερικές φορές αναφέρεται ως Χάτσι Ντεβλέτ Γκιράι ή Ντεβλέτ Χάτσι Γκιράι. Επίσης, μπορεί να είναι απόγονος 11ης γενιάς του Τουγκρίλ, χάνου των Κεραϊτών. Οι απόγονοι του παντρεύτηκαν με Γκενγκισίδες (Μογγολικός αυτοκρατορικός κλάδος του Τζένγκις Χαν και των διαδόχων του). Ο διάδοχός του ήταν ο Νουρ Ντεβλέτ. Είχε οκτώ γιους, τον Ντέβλετγιαρ, τον Νουρ Ντεβλέτ, τον Χαϋντέρ, τον Ουζ-Τεμούρ, τον Μενλί Α΄, τον Κουτλούκ-Ζαμάν, τον Κιλντίς και τον Γιαμγκούρτσι. Αρκετοί από τους γιους του έγιναν χάνοι της Κριμαίας μετά τον θάνατό του. 

μικρογραφία|200x200εσ|Η εθνική σημαία των Τατάρων της Κριμαίας με την χρυσή Ταράκ Τάμγκα (ταταρικά της Κριμαίας: Taraq Tamğa)
Ανέβηκε στο θρόνο μετά από ένα μακρύ αγώνα κατά των χάνων της Χρυσής Ορδής για την ανεξαρτησία του Χανάτου της Κριμαίας, ενώ υποστηρίχθηκε από το Μεγάλο Δουκάτο της Λιθουανίας. Ενώ κάποιες πηγές αναφέρθηκε ότι ανέβηκε στην εξουσία το 1428 ή το 1434, τα πρώτα νομίσματα του Χάτσι Γκιράι δεν εκδόθηκαν πριν το 1441. 

Ο Χάτσι Α΄ Γκιράι ίδρυσε την Δυναστεία των Γκιράι των Κριμαίων χάνων, και εισήγαγε το νέο κρατικό σύμβολο: την "ταράκ τάμγκα" ή "η τρίαινα των Γκιράι", το οποίο προέρχεται από τα διακριτικά της Χρυσής Ορδής. Επίσης, ίδρυσε την κατοικία του στο χωριό Σαλατσίκ (στην περιοχή του σημερινού Μπακτσίσαραϊ κοντά στο οχυρό Τσουφούτ Καλέ). Μια σύγχρονη Ευρωπαϊκή πηγή, *το Χρονικό του Ντλούγκοσζ, *τον περιγράφει ως ένα άτομο με εξαιρετικές προσωπικές αξίες και ως τέλειο κυβερνήτη. 

Σύμφωνα με κάποιους ιστορικούς το 1456, καθαιρέθηκε για ένα μικρό διάστημα από την επανάσταση του γιου του Χαϋντέρ, αλλά αποκαταστάθηκε την ίδια χρονιά. 

Ο Χάτσι Α΄ Γκιράι είναι θαμμένος στο Ντούρμπε στο Σαλατσίκ, στο Μπακτσίσαραϊ.

## Δείτε επίσης
* Τάταροι της Κριμαίας
* Κατάλογος των Τουρκικών κρατών και αυτοκρατοριών

## Παραπομπές


## Εξωτερικοί σύνδεσμοι
* Το Παλάτι των Κριμαίων Χάνων

Κατηγορία:Ιστορία της Κριμαίας
Κατηγορία:Χάνοι της Κριμαίας
Κατηγορία:Τάταροι
Τζόρτζιο Μορόντερ

Ο **Τζοβάννι Τζώρτζιο Μορόντερ** (*Giovanni Giorgio Moroder*, γενν. 26 Απριλίου 1940) είναι Ιταλός τραγουδιστής, συνθέτης μουσικής κινηματογραφικών ταινιών, τραγουδοποιός και δισκογραφικός παραγωγός. Αναφέρεται συχνά ως πρωτοπόρος της Italo disco και της ηλεκτρονικής χορευτικής μουσικής.

Ο Μορόντερ γεννήθηκε στο Ορτιζέι του Νότιου Τυρόλου. Η μητέρα του τον αποκαλούσε «Χανσγιέργκ» (*Hansjörg*), καθώς μεγάλωσε σε ένα πολύγλωσσο περιβάλλον, όπου μιλούσαν τη γερμανική, την ιταλική και τη γλώσσα Λάντιν.. Τα πρώτα βήματά του στη μουσική τα έκανε στο Scotch-Club του Άαχεν και μετά κυκλοφόρησε μερικά τραγούδια ως «Giorgio», αρχίζοντας το 1963, όταν μετοίκησε στο Βερολίνο. Τραγουδούσε στην ιταλική, στην ισπανική, στην αγγλική και στη γερμανική γλώσσα.

Ευρισκόμενος στο Μόναχο τη δεκαετία του 1970, ίδρυσε τη δική του εταιρεία δίσκων, την «Oasis Records», αλλά και του στούντιο εγγραφής Musicland Studios, και παρήγαγε μεταξύ άλλων σινγκλς για τη Ντόνα Σάμερ (π.χ. τα «Hot Stuff» και «I Feel Love»). Συνέθεσε τη μουσική της ταινίας *[[Το εξπρές του μεσονυχτίου (ταινία)|Το Εξπρές του Μεσονυχτίου]]* (1978), για την οποία βραβεύθηκε με Όσκαρ. Αξιοσημείωτες επίσης είναι οι μουσικές του για τις ταινίες *[[Cat People]]* (με τη φωνή του Ντέιβιντ Μπάουι), *[[Flashdance]]* (1983, Όσκαρ καλύτερου τραγουδιού για το "Flashdance...What a Feeling"), *[[Ο Σημαδεμένος]]*, τη βωβή *[[Μετρόπολις]]* και άλλες.

Ο Μορόντερ συνέθεσε τραγούδια για τραγουδίστριες όπως οι Μπόνι Τάιλερ, Κάιλι Μινόγκ, Αϊρίν Κάρα, Τζάνετ Τζάκσον, αλλά και για τους Blondie. Ο ίδιος πάντως έχει δηλώσει ότι η δουλειά για την οποία είναι περισσότερο υπερήφανος είναι το «Take My Breath Away» (1986, επίσης Όσκαρ καλύτερου τραγουδιού) του συγκροτήματος Berlin, που χρησίμευσε στη μουσική επένδυση της ταινίας *[[Top Gun]]*. Σε αυτή συνεργάσθηκε με τον προστατευόμενό του Χάρολντ Φάλτερμάγιερ.

## Παραπομπές


## Εξωτερικοί σύνδεσμοι
* Ο Τζ. Μορόντερ στο «Soundcloud»
* Ο Τζ. Μορόντερ στην Internet Movie Database
* Πλήρης δισκογραφία στο Discogs

Κατηγορία:Ιταλοί τραγουδοποιοί
Κατηγορία:Βραβευμένοι με Όσκαρ Καλύτερου Πρωτότυπου Τραγουδιού
Κατηγορία:Βραβευμένοι με Όσκαρ Καλύτερης Πρωτότυπης Μουσικής
Κατηγορία:Βραβευμένοι με Grammy
Κατηγορία:Μουσικοί της ηλεκτρονικής μουσικής
Κατηγορία:Ιταλοί συνθέτες μουσικής ταινιών
Αδαμίδης

Το ελληνικό επώνυμο **Αδαμίδης** μπορεί να αναφέρεται σε κάποιο από τα παρακάτω:
* Ανανίας Αδαμίδης (18ος αι.), γνωστός και ως **Κουζάνος ο Νομοφύλαξ**, Πόντιος λόγιος
* Αντώνιος Αδαμίδης, Φιλικός
* Βασίλειος Αδαμίδης (1857-1923), διηγηματογράφος
* Χρήστος Αδαμίδης (1885-1949), πρωτοπόρος της Ελληνικής Πολεμικής Αεροπορίας
* Αδαμίδης (αεροναυαγοσωστικό)
Θανόπουλος

Το ελληνικό επώνυμο **Θανόπουλος** μπορεί να αναφέρεται σε κάποιο από τα παρακάτω πρόσωπα:

* Αριστομένης Θανόπουλος, ορειβάτης και αναρριχητής
* Δημήτρης Θανόπουλος (γενν. 1959), παλαιστής της ελληνορωμαϊκής πάλης, ολυμπιονίκης
* Δημήτριος Θανόπουλος (1910-1983), πολιτικός
* Κωνσταντίνος Δ. Θανόπουλος (1937-2017), δικηγόρος και νομάρχης
Θεοτοκάς

Το ελληνικό επώνυμο **Θεοτοκάς** μπορεί να αναφέρεται σε κάποιο από τα παρακάτω πρόσωπα:

* Γιώργος Θεοτοκάς (1905-1966), πεζογράφος και θεατρικός συγγραφέας
* Μιχαήλ Θεοτοκάς (1872-1951), νομικός σύμβουλος του Οικουμενικού Πατριαρχείου και της ελληνικής αντιπροσωπείας στη διάσκεψη της Λωζάνης, πατέρας του προηγούμενου
Θεοφανίδης

Το ελληνικό επώνυμο **Θεοφανίδης** μπορεί να αναφέρεται σε κάποιο από τα παρακάτω πρόσωπα:
* Βασίλειος Θεοφανίδης (1883-1959), αρχαιολόγος
* Ιωάννης Θεοφανίδης (1877-1939), υποναύαρχος που δημιούργησε το πρώτο μοντέλο του «Μηχανισμού των Αντικυθήρων.
* Νικόλαος Θεοφανίδης (1900-;), εκδότης περιοδικών (*Ρομάντσο*, *Πάνθεον*, κ.ά.)
* Σταύρος Θεοφανίδης (1896-;), βουλευτής και υφυπουργός Εμπορικής Ναυτιλίας στην εξόριστη κυβέρνηση του Εμμανουήλ Τσουδερού.
Κονστρουκτιβισμός

Ο όρος **κονστρουκτιβισμός** μπορεί να αναφέρεται στα παρακάτω:
* Κονστρουκτιβισμός (καλλιτεχνικό ρεύμα)
* Κονστρουκτιβισμός (μαθηματικά)
Ζευγολατιό Φιλίων Αχαΐας

:*Για οικισμούς με ίδιο όνομα στην Αχαΐα, δείτε: [[Ζευγολατιό Αχαΐας]]*

Το **Ζευγολατιό** είναι μικρός οικισμός της πρώην Επαρχίας Καλαβρύτων του Νομού Αχαΐας. Διοικητικά ανήκει στην Τοπική Κοινότητα Φιλίων της Δημοτικής Ενότητας Κλειτορίας του Δήμου Καλαβρύτων, σύμφωνα με τη διοικητική διαίρεση του Προγράμματος Καλλικράτης που ισχύει στην Ελλάδα από το 2011.

## Τοποθεσία
Το Ζευγολατιό απέχει 13,3 χλμ. από την Κλειτορία, έδρα της Δημοτικής Ενότητας στην οποία ανήκει. Είναι ορεινός οικισμός σε υψόμετρο 458 μέτρων και οι κάτοικοί του ασχολούνται κυρίως με την γεωργία και την κτηνοτροφία. Στην απογραφή του 2011 ο οικισμός βρέθηκε να έχει 18 κατοίκους.

## Διοικητική ιστορία
Το Ζευγολατιό αναγνωρίστηκε ως οικισμός το 1961 και προσαρτήθηκε στην τότε Κοινότητα Φιλίων. Το 1998 με την εφαρμογή της διοικητικής  διαίρεσης του σχεδίου "Καποδίστριας" ο οικισμός εντάχθηκε στο Δήμο Λευκασίου ως τμήμα του Δημοτικού Διαμερίσματος Φιλίων. Από το 2011 βάσει της διοικητικής μεταρρύθμισης "Καλλικράτης" αποτελεί οικισμό της Τοπικής κοινότητας Φιλίων του διευρυμένου Δήμου Καλαβρύτων.

## Παραπομπές


## Πηγές
* Αποτελέσματα της Απογραφής Πληθυσμού-Κατοικιών 2011 που αφορούν στο Μόνιμο Πληθυσμό της Χώρας, *Εφημερίδα της Κυβερνήσεως της Ελληνικής Δημοκρατίας*, τχ. 2ο, φ. 3465 (28 Δεκεμβρίου 2012).

## Βιβλιογραφία
* 

## Εξωτερικοί σύνδεσμοι
* Ε.Ε.Τ.Α.Α. - Διοικητικές μεταβολές Ζευγολατιού Αχαΐας, eetaa.gr. Ανακτήθηκε: 15/04/2017.

Κατηγορία:Χωριά της περιφερειακής ενότητας Αχαΐας
Κατηγορία:Δήμος Λευκασίου
Κατηγορία:Δήμος Καλαβρύτων
Astronomy Domine

Το **Astronomy Domine** είναι τραγούδι των Pink Floyd σε στίχους Syd Barrett.Γράφτηκε τη δεκαετία του 1960 και συγκαταλέγεται στα τραγούδια της ψυχεδελικής μουσικής. Είναι το πρώτο σε σειρά κομμάτι στο άλμπουμ The Piper At The Gates Of Dawn(1967).  Ο Μπάρετ ήταν επίσης στα φωνητικά, μαζί με τον κιμπορντίστα Ρίτσαρντ Ράιτ. To Domine, η κλητική της λέξης αρχηγός στα λατινικά, είναι μια λέξη που χρησιμοποιείται συχνά στο Γρηγοριανό μέλος. 

Κατηγορία:Τραγούδια του 1967
Κατηγορία:Τραγούδια των Pink Floyd
Αριστόλοχος ο Αθηναίος

Ο **Αριστόλοχος ο Αθηναίος** (4ος αιώνας π.Χ.) ή **Αριστόλυκος**, ήταν αρχαίος Έλληνας ολυμπιονίκης από την Αθήνα ο οποίος στέφθηκε νικητής στο αγώνισμα δρόμου του σταδίου κατά τους 109ους (344 π.Χ.) ολυμπιακούς αγώνες της αρχαιότητας.

## Παραπομπές


Κατηγορία:Αρχαίοι Έλληνες Ολυμπιονίκες
Κατηγορία:Αρχαίοι Αθηναίοι ολυμπιονίκες
Κατηγορία:Αρχαίοι ολυμπιονίκες του σταδίου
Κατηγορία:Αρχαίοι ολυμπιονίκες (4ος αιώνας π.Χ.)
Πυθοκλής ο Σικυώνιος

[σύνδεσμος=https://el.wikipedia.org/wiki/%CE%91%CF%81%CF%87%CE%B5%CE%AF%CE%BF:Drachma,%20244-208%20BC,%20Olympia.%20134-143th%20Olympiad.jpg|μικρογραφία|[Δραχμή της Ολυμπίας, χρονολογούμενη μεταξύ 134ης (244 π.Χ.) και 143ης (208 π.Χ.) διοργάνωσης των αγώνων]]

Ο **Πυθοκλής ο Σικυώνιος** (3ος αιώνας π.Χ.) ήταν αρχαίος Έλληνας ολυμπιονίκης με καταγωγή από τη Σικυώνα, ο οποίος στέφθηκε νικητής στο αγώνισμα δρόμου του σταδίου κατά τους 136ους ολυμπιακούς αγώνες της αρχαιότητας (236 π.Χ.).

## Παραπομπές


Κατηγορία:Αρχαίοι Έλληνες Ολυμπιονίκες
Κατηγορία:Αρχαίοι ολυμπιονίκες του σταδίου
Κατηγορία:Αρχαίοι Σικυώνιοι ολυμπιονίκες
Κατηγορία:Αρχαίοι ολυμπιονίκες (3ος αιώνας π.Χ.)
Γιάαν Κίκας

Ο **Γιούχαν "Γιάαν" Κίκας** (εσθονικά: *Juhan "Jaan" Kikkas*, Κόικουλα, Ρωσική Αυτοκρατορία, 5 Ιουνίου 1892 - Τάλιν, Κατεχόμενη Εσθονία, 9 Μαρτίου 1944) ήταν Εσθονός Ολυμπιονίκης. Ως αθλητής ασχολήθηκε με την άρση βαρών και την ποδηλασία. Ανήκε στην κατηγορία των Εσθονών αρσιβαριστών (με σημαντικότερους εκπροσώπους τους Άλφρεντ Νόιλαντ και Χάραλντ Τάμμερ) που σημείωσαν αρκετές επιτυχίες σε διεθνές επίπεδο κατά το πρώτο μισό της δεκαετίας του 1920.

## Βιογραφία
Ο Κίκας γεννήθηκε το 1892 στο χωριό Κόικουλα της εσθονικής επαρχίας Βάλγκα που τότε αποτελούσε έδαφος της Ρωσικής Αυτοκρατορίας. Αρχικά ασχολήθηκε με την ποδηλασία, μεταπηδώντας στην άρση βαρών μόλις κατά το 1921 ως αθλητής πρώτα της Καϊτσελίιντου Βάλγκα και έπειτα της Κάλεβ Τάρτου. Το επόμενο έτος πραγματοποίησε την παρθενική του εμφάνιση σε διεθνή διοργάνωση, συμμετέχοντας στο Παγκόσμιο Πρωτάθλημα Άρσης Βαρών που διοργανώθηκε στις 29 - 30 Απριλίου στο Τάλιν της Εσθονίας (συμμετείχαν συνολικά 33 αθλητές από τέσσερις χώρες), χωρίς ωστόσο να καταφέρει να ανέβει στο βάθρο των νικητών καθώς κατετάγη τέταρτος στην κατηγορία των -75 κιλών. Το 1923 κέρδισε το ασημένιο μετάλλιο στο Βαλτικό Πρωτάθλημα και το 1924 έλαβε μέρος στους Ολυμπιακούς Αγώνες του Παρισιού όπου αγωνιζόμενος στα -75 κιλά κατέκτησε την τρίτη θέση και το χάλκινο μετάλλιο, σηκώνοντας συνολικά 450 κιλά σε πέντε αγωνιστικές κινήσεις, πραγματοποιώντας παράλληλα παγκόσμιο ρεκόρ στο επολέ-ζετέ. Την επόμενη χρονιά πανηγύρισε το μοναδικό εγχώριο τίτλο του στην ίδια κατηγορία και λίγο καιρό αργότερα αποσύρθηκε από την ενεργό δράση.

Αργότερα εγκαταστάθηκε στο Τάλιν και εργάστηκε στο ιδιόκτητο μεταλλουργείο του. Σκοτώθηκε στις 9 Μαρτίου του 1944 κατά τη διάρκεια του σφοδρού βομβαρδισμού του γερμανοκρατούμενου Τάλιν από τη σοβιετική αεροπορία, στα πλαίσια του Β΄ Παγκοσμίου Πολέμου.

## Παραπομπές


Κατηγορία:Εσθονοί αθλητές της άρσης βαρών
Κατηγορία:Ολυμπιονίκες της άρσης βαρών
Σάρα Ράις

Η **Σάρα Ράις** (αγγλικά: *Sarah Reich*· 24 Μαΐου 1989, Καλιφόρνια) είναι Αμερικανίδα χορεύτρια, χορογράφος και καθηγήτρια χορού που έχει αναγνωριστεί ως η καλύτερη χορεύτρια tap dance στον κόσμο.

## Βιογραφία
Η Ράις είχε συνεργαστεί με τον χορευτή Χάρολντ Κρόμερ σε πολλά φεστιβάλ όπως το Tap City, το St. Louis Tap Festival, το Chicago Human Rhythm Project, το Λος Άντζελες Tap Festival και το Tap Into A Cure. Έγινε καθηγήτρια του φεστιβάλ διδασκαλίας tap dance. Το πρώτο σεμινάριο της διδασκαλίας της ήταν στην πόλη Λιμόζ της Γαλλίας. Έχει σπουδάσει στο πανεπιστήμιο που φοίτησαν διάσημοι χορευτές όπως ο Alfred Desio και ο Cyd Glover.

Η Ράις έχει εμφανιστεί σε πολλές μουσικές σκηνές όπως του Λος Άντζελες, του Μουσείου Getty, του Amphitheatre Ford, του Pavilion Dorothy Chandler, του θεάτρου Kodak, του θεάτρου της Μαδρίτης, του King King Club και του Hollywood Bowl. Εμφανίζεται και σε δύο εκπαιδευτικά παιχνίδια DVD με τον χορευτή Mike Wittmers. 

Η Ράις παρουσιάστηκε στο άρθρο με τίτλο "20 Hot Tappers Under 20" στο περιοδικό Dance Spirit και επιλέχθηκε ως μία από τους κορυφαίους 25 χορευτές στο κόσμο. Έλαβε βραβείο για τον Performing Artist of the Year στα βραβεία OMNI του 2005. Έχει επίσης εμφανιστεί σε πολλές τηλεοπτικές εκπομπές όπως το So You Think You Can Dance, το Jerry Lewis Telethon, το Secret Talents of the Stars και το Sabado Gigante. Η Ράις είναι επίσης η πρόεδρος της εταιρίας της Tap Tap Sabor.

## Καριέρα
Είναι γνωστή για την συμμετοχή της στο μουσικό συγκρότημα Postmodern Jukebox που περιοδεύει στις ΗΠΑ και την Ευρώπη από το 2014 έως σήμερα. Έχει εμφανιστεί μαζί με την τραγουδίστρια Σάρα Νιέμιτζ στο Λονδίνο για το MTV, το 2016. Το 2009 η Ράις αναγνωρίστηκε ευρέως και μπήκε στους επαγγελματικούς κύκλους του χορού κλακετών.

## Παραπομπές


## Εξωτερικοί σύνδεσμοι

* Επίσημη ιστοσελίδα

Κατηγορία:Αμερικανοί μουσικοί
Κατηγορία:Αμερικανοί χορευτές
Κατηγορία:Αμερικανοί χορογράφοι
Σκάμανδρος (αποσαφήνιση)

Η ονομασία **Σκάμανδρος** μπορεί να αντιστοιχεί στα παρακάτω θέματα:

* Σκάμανδρος, ποταμός
* Σκάμανδρος ο Λέσβιος, ολυμπιονίκης του 5ου αιώνα π.Χ.
* Σκάμανδρος ο Αλεξανδρινός, ολυμπιονίκης του 1ου αιώνα π.Χ.
Βιρτζίνια ΜακΒη

Η **Βιρτζίνια Κάμερον ΜακΒη** (· ΗΠΑ, 29 Ιουλίου 1885 - Σάντα Μπάρμπαρα, Καλιφόρνια, 5 Νοεμβρίου 1973), ήταν Αμερικανίδα αθλήτρια της αντισφαίρισης. 

Ήταν κόρη του Λίνκολν ΜακΒη (συνώνυμος του διατελέσαντος πρέσβη των ΗΠΑ στην Ελλάδα και μετέπειτα γαμπρού της) και της Μαρίας Χάμοντ. Η μητέρα της χώρισε με τον πατέρα της και παντρεύτηκε τον Φρεντερίκ ντε Μπιλιέρ  αμερικανό διπλωμάτη στην Ελλάδα. Ήρθε σε επαφή για πρώτη φορά με την αντισφαίριση σε ελβετικό οικοτροφείο όπου κλείστηκε 12 ετών. Από το 1913 ήταν παντρεμένη με τον Ιταλό διπλωμάτη Αγκοστίνο Φεράντε ντι Ρουφάνο (Agostino Ferrante di Ruffano) που τον γνώρισε στην Ελλάδα και απέκτησε τέσσερα αγόρια και μία κόρη με το ίδιο όνομα. Με τον σύζυγό της έζησε σε πολλές χώρες όπου ήταν διπλωματικός αντιπρόσωπος, όπως σε Ιταλία, Τουρκία, Βραζιλία, Ισπανία, Γερμανία και ΗΠΑ. 

Είχε συμμετάσχει αρκετές φορές στα εθνικά πρωταθλήματα της Ελβετίας, της Γαλλίας και της Ελλάδος σαν αθλήτρια τοπικών συλλόγων αφού εκείνη την εποχή μόνο έτσι επιτρεπόταν η συμμετοχή της. Ήταν δεύτερη στο Γαλλικό πρωτάθλημα του 1906 όπου έχασε στον τελικό του μονού γυναικών από την Κέιτ Ζιλού, πρώτη στο διπλό μεικτό στο Ελληνικό πρωτάθλημα το 1911 με συμπαίκτη τον Δημήτρη Πυροκάκο, πρώτη στο πρωτάθλημα Ελβετίας στο μονό γυναικών το 1908.

## Παραπομπές


Κατηγορία:Αμερικανίδες αθλήτριες της αντισφαίρισης
Κατηγορία:Αθλητές του ΟΑΑ
Όλγα Ροζάνοβα

Η **Όλγα Βλαντιμίροβνα Ροζάνοβα** (ρωσικά: *Ольга Владимировна Розанова*, Μελένκι, Ρωσική Αυτοκρατορία, 22 Ιουνίου 1886 - Μόσχα, Ρωσική Δημοκρατία, 7 Νοεμβρίου 1918) ήταν Ρωσίδα ζωγράφος και σημαντική εκπρόσωπος του καλλιτεχνικού ρεύματος της Ρωσικής πρωτοπορίας.

## Βιογραφία
Γεννήθηκε το 1886 στο Μελένκι της περιφέρειας Βλαντίμιρ και ήταν το πέμπτο και νεότερο παιδί της αριστοκρατικής οικογένειας του αξιωματικού της αστυνομίας Βλαντίμιρ Ροζάνοφ και της Ελιζαβέτα Ροζάνοβα. Η πρώτη της επαφή με τη ζωγραφική έγινε στη σχολή του Α. Μπολσακόφ της Μόσχας υπό τους Αντρέι Ματβέγιεφ και Νικολάι Ουλιάνοφ, ενώ αργότερα παρακολούθησε μαθήματα στη Σχολή Καλών Τεχνών Στρόγκανοφ, χωρίς όμως να φοιτήσει κανονικά στη σχολή. Κατόπιν μαθήτευσε στα εργαστήρια των Ιβάν Ντούντιν και Κονσταντίν Γιουόν, ολοκληρώνοντας τις σπουδές της το 1912 στη Σχολή Σβάντσεβα της Αγίας Πετρούπολης. Δύο χρόνια νωρίτερα είχε προσχωρήσει στην εικαστική ομάδα *Ένωση Νεολαίας*, με την οποία πραγματοποίησε την 11η Απριλίου του 1911 την πρώτη της έκθεση. 

Τα επόμενα χρόνια συμμετείχε στις σημαντικότερες εκθέσεις της Ρωσικής πρωτοπορίας περνώντας από τον κυβοφουτουρισμό στον σουπρεματισμό. Το έργο της συνδέθηκε στενά με εκείνο του Καζιμίρ Μαλέβιτς, ο οποίος την χαρακτήρισε ως τη «μοναδική αληθινά πρωτοπόρο ζωγράφο». Παράλληλα, η ζωγραφική της προξένησε το ενδιαφέρον και του Φιλίππο Τομάζο Μαρινέττι, ενός από τους ιδρυτές του ιταλικού φουτουρισμού, ο οποίος επισκεπτόμενος τη Ρωσία το 1914 ήρθε σε επαφή με το έργο της Ροζάνοβα. Το ίδιο έτος, η Ροζάνοβα συμμετείχε μαζί με άλλους Ρώσους καλλιτέχνες στην Α΄ Διεθνή Έκθεση Φουτουρισμού που πραγματοποιήθηκε στη Ρώμη.

Το 1916 - 1917 διετέλεσε μέλος της εικαστικής ομάδας *Σουπρέμους*, συνυπάρχοντας με καλλιτέχνες όπως οι Μαλέβιτς, Κλιουν, Ποπόβα, Ουντάλτσοβα, Έξτερ κ.ά. Παράλληλα ασχολήθηκε με τον σχεδιασμό υφασμάτων και εργόχειρων καθώς και με την εικονογράφηση λογοτεχνικών βιβλίων. 

Μετά την Οκτωβριανή επανάσταση η Ροζάνοβα συμπεριλήφθηκε στους καλλιτέχνες που συνεργάστηκαν με τον νεοπαγή κρατικό μηχανισμό των μπολσεβίκων και το 1918 διορίστηκε υπεύθυνη στον τομέα Εφαρμοσμένων Τεχνών του σοβιετικού Υπουργείου Παιδείας. Πέθανε στις 7 Νοεμβρίου του ίδιου έτους στη Μόσχα, προσβεβλημένη από διφθερίτιδα, ενώ εργαζόταν στην προετοιμασία για τον εορτασμό της πρώτης επετείου της Οκτωβριανής επανάστασης.

Το 1912 γνώρισε τον λογοτέχνη Αλεξέι Ελισέγεβιτς Κρούτσενιχ, με τον οποίο παντρεύτηκε τέσσερα χρόνια αργότερα. Υπό την επίδραση του Κρούτσενιχ ασχολήθηκε περιστασιακά με τη συγγραφή ποιημάτων.

## Έργα

Αρχείο:Selfportrait (Rozanova, 1912).jpg|Αυτοπροσωπογραφία (1912)
Αρχείο:Beerhouse (Rozanova, 1914).jpg|Η μπυραρία (1914)
Αρχείο:Suprematism (Rozanova, 1916 (YeAM)).jpg|Σουπρεματισμός (1916)
Αρχείο:Green Stripe (Rozanova, 1917 (Costakis collection)).jpg|Πράσινη γραμμή (1917)
Αρχείο:Non-Objective Composition 2 (Rozanova, 1915).jpeg|Αφηρημένη σύνθεση (1915)


## Παραπομπές


## Εξωτερικοί σύνδεσμοι

* Έργα της Όλγας Ροζάνοβα στη Συλλογή Κωστάκη, Μουσείο Σύγχρονης Τέχνης - MoMUS

Κατηγορία:Ρωσίδες ζωγράφοι
Κατηγορία:Ρωσική πρωτοπορία
Κατηγορία:Γυναίκες ζωγράφοι
Συμμετοχή της Αυστραλίας στους Θερινούς Ολυμπιακούς Αγώνες 1900

Η **[[Αυστραλία]]** συμμετείχε στους '''Θερινούς Ολυμπιακούς Αγώνες 1900'''. 2 αθλητές κατάφεραν να κερδίσουν 2 χρυσά και 3 χάλκινα μετάλλια. Όλες οι συμμετοχές τους κατέληξαν σε μετάλλιο.

Η Αυστραλία ήταν υπό την κατοχή του Ηνωμένου Βασιλείου, γι' αυτό και η σημαία τότε της Αυστραλίας ήταν η αγγλική.

## Νικητές

| width=78% align=left valign=top |

Σημείωση ότι ο Σταν Ρόουλι συμμετείχε στον στίβο και κέρδισε ένα χρυσό μετάλλιο συμμετέχοντας ως Μικτή ομάδα.

## Συμμετοχές ανά άθλημα

### Κολύμβηση

### Στίβος

## Παραπομπές


Αυστραλία
Κατηγορία:Αθλητισμός στην Αυστραλία